Ribe Stifts Adresseaviser, 1848-01-21
J Løverdags er i Kriminal- og Politiretten paadømt en Sag, hvorunder Redaktøren af "Dansk Folkeblad, Kand. juris Hother Hage, tiltaltes forat have gjort sig skyldig i Overtrædelse af Trykkefrihedslovgivningen med Hensyn til Fremstillingen i en i bemeldte Blads Nr. 10 for Fredagen den 4. Juni forrige Aar under Overskrivt Adelen og Embedsklassen, indført Artikel. Tiltalte frifandtes, idet Actionens Omkostninger, hvorunder Salær til Actor, Prokurator Kraf, 10 Rbd., paalagdes det Offentlige. (B. T.)J et af Kbhavns Dagblade i afvigte Uge er det fortalt, at siden Forordn. af 17. Februar 1847 om Jndskrænkningen i den Tid, hvori en Kreditor kan holde sin Debitor i Gjældsfængsel, emanerede, var Gjældsfangernes Antal tiltaget i en foruroligende Grad, og dette tilskrev man den Omstændighed, at det nu var Enhver tilladt at udstede Vexler. Da et saadant Referat muligen hos den mindre Kyndige kunde opvække Mistanke og Hensigtsmæssigheden i det ved den citerede Forordning indførte priisværdige Princip, finde vi os opfordrede til paa det Bestemteste at modsige Rigtigheden af det Anførte og skulle i denne Henseende tillade os at meddele Følgende: Siden bemældte Forordning udkom, altsaa nu i circa 1 Aar, have i det Hele kun 10 Personer været arresterede for Gjæld, og ingensinde meer end 3 paa eengang, ligesom Gjældsfangernes Antal ogsaa nu for Tiden indskrænker sig til 3, af de anførte 10 Personer har ingen været belagt med Arrest i en heel Maaned, undtagen den Ene af dem, der for Tiden sidder i Gjældsfængsel, som nu har været arresteret i c. 4 Maaneder; 1 blev løsladt samme Dag han blev arresteret, 1 var hæftet i 4 Dage, og de øvrige i 2 3 a 4 Uger, i Tidsrummet fra 13. Juli til 11. Sept. f. A., altsaa i over 8 Uger, var der ikke en Eneste hæftet for Gjæld i Kjøbenhavn. Dette maa vistnok ansees tilstrækkeligt til at gjendrive det Usandfærdige i ovenantydede Artikel. (B. T.)J Anledning af den ved allerhøieste Resolutian af 31. f. M. føiede høist vigtige og betydningsfulde Foranstaltning, ikke alene til Opretholdelse af Soro Akademi, men til denne Læreanstalts Udvidelse baade i almindelig folkelig Retning og med Hensyn paa videnskabelig og borgerlig Virksomhed i Statens og Regeringens Tjeneste, have de ved Akademiet ansatte Lektorer og øvrige Lærere indgivet en allerunderdanigst Takadresse, som Etatsraad Jngemann og Lektor Rothe Søndagen den 9de, havde den Ære at overrække Hs. Majestæt og hvilken Allerhøistsamme har modtaget med allern. Velbehag. Adressens Slutning lyder: "Det er vor glade Overbeviisning, at det Sorø Akademi, Kong Christian den Fjerde har lagt Grundstenen til, og Kong Frederik den Sjette med saa meget Kjærlighed har bygget paa – efterat det nu i 25 Aar har stræbt at udrette Alt, hvad dets hidtil indskrænkede Organisation tillod – for Fremtiden som Kong Christian den Ottendes Akademi skal udvikle et Liv, en Kraft og en Virksomhed, der vil sikkre dette Akademi en fast Bestaaen og en hæderlig Plads blandt Fædrelandets videnskabelige Stiftelser, Næst den høieste Bevarer af enhver stor og æde Jdee, der gjennem Aarhundreder udvikler sig til Folkenes og Rigernes Gavn, takke vi derfor vor Konge. Vi glæde os til en heldig Udførelse af den kongelige Villie, og vi have alle følt Trang til at bevidne Deres Majestæt, hvor høit og inderligt vi paaskjønne denne for Akademiets Fremtid saa vigtige Foranstaltning. (Hp. Av.)